《送袁居易掌教同安》
明代·祁敕

三礼文坛旧擅名，一官新拜泮庠清。锦囊荷月趋闽岭，宝剑冲寒出禁城。

砚扑芹香春昼永，庭移槐荫午风轻。谁云讲席非经济，榱桷材良是政成。

作者简介：（1481—1533）广东东莞人，字惟允，号棠野。正德十二年进士，授刑部主事。嘉靖初伏阙争大礼，受廷杖。历郎中，以善决疑狱，都民呼为祁佛爷。出任饶州知府，以事谪婺州典史，道病，归卒。